Feb 15,2018
చిన్న మొత్తాల పథకాల్లో మార్పులు..
న్యూఢిల్లీ: చిన్నమొత్తాల పొదుపు పథకాల్లో మార్పులు తీసుకువచ్చినట్టు కేంద్ర ఆర్థిక మంత్రిత్వ శాఖ వెల్లడించింది. పబ్లిక్‌ ప్రావిడెంట్‌ ఫండ్‌ స్కీములో పెట్టుబడి పెట్టిన వారు అత్యవసర వైద్యం, పిల్లల ఉన్నతవిద్య అవసరాల కోసం ఐదేండ్ల గడవుకు ముందే వారి ఖాతాలను మూసివేసుకునేందుకు ఆర్థిక మంత్రిత్వశాఖ అనువ ుతించింది. నేషనల్‌ సేవింగ్స్‌ సర్టిపికెట్స్‌, పీపీఎఫ్‌ లాంటి చిన్న మొత్తాల పొదుపు పథకాల కింద పెట్టుబడి పెట్టిన వారు అత్యవసరమైతే గడవు తీరకముందే మూసివేసుకునేందుకు అనుమతించింది. అదే విధంగా చిన్నమొత్తాల పొదుపు పథకాల్లో పెట్టుబడి పెట్టిన వారు మరణిస్తే వారి క్లెయిములను సత్వరం పరిష్కరించాలని ఆదేశాలు జారీ చేసింది. పోస్టాఫీసు పొదుపు ఖాతాలు, జాతీయ పీపీఎఫ్‌, సుకన్య సమద్ధి యోజన ఖాతాలన్నీ చిన్నమొత్తాల పొదుపు పథకాలుగా పరిగణిస్తారు.
మీ స్నేహితులకు రికమెండ్ చెయ్యండి